Document ID: 31994R2382

ΚΑΝΟΝΙΣΜΟΣ (ΕΚ) αριθ. 2382/94 ΤΗΣ ΕΠΙΤΡΟΠΗΣ της 30ής Σεπτεμβρίου 1994 για τη θέσπιση παρεκκλίσεων στον τομέα του βοείου κρέατος λόγω της εμφανίσεως αφθώδους πυρετού στην Ελλάδα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 για την κοινή οργάνωση των αγορών στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1884/94 (2), και ιδίως το άρθρο 23,
Εκτιμώντας:
ότι το άρθρο 6 παράγραφος 4 δεύτερη περίπτωση του κανονισμού (ΕΚ) αριθ. 3409/93 της Επιτροπής της 13ης Δεκεμβρίου 1993 για τη θέσπιση κατά το 1994 μέτρων διαχείρισης σχετικών με τις εισαγωγές ορισμένων ζώντων βοοειδών (3), όπως τροποποιήθηκε από τον κανονισμό (ΕΚ) αριθ. 457/94 (4), προέβλεψε την έκδοση ορισμένων πιστοποιητικών εισαγωγής μεταξύ της 18ης Απριλίου και της 30ής Ιουνίου 1994- ότι τα πιστοποιητικά εισαγωγής για τα νέα αρσενικά βοοειδή που δύνανται να εισαχθούν κατά το τρίτο τρίμηνο του 1994 βάσει του κανονισμού (ΕΚ) αριθ. 1373/94 της Επιτροπής (5) εκδίδονται την 30ή ημέρα του τριμήνου αυτού σύμφωνα με το άρθρο 15 παράγραφος 5 στοιχείο α) του κανονισμού (ΕΟΚ) αριθ. 2377/80 της Επιτροπής (6), όπως τροποποιήθηκε τελευταία από τον κανονισμό (ΕΚ) αριθ. 1084/94 (7)- ότι η διάρκεια ισχύος των προαναφερθέντων πιστοποιητικών περιορίζεται σε 90 ημέρες- ότι, δεδομένης της κατάστασης εισαγωγής η οποία προκύπτει από την εμφάνιση του αφθώδους πυρετού στην Ελλάδα, πρέπει να καταστεί δυνατή η παράταση της διάρκειας ισχύος των εν λόγω πιστοποιητικών με τον δέοντα τρόπο-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η διάρκεια ισχύος των πιστοποιητικών που εκδίδονται σύμφωνα με το άρθρο 6 παράγραφος 4 δεύτερη περίπτωση του κανονισμού (ΕΚ) αριθ. 3409/93 καθώς και το άρθρο 15 παράγραφος 5 στοιχείο α) του κανονισμού (ΕΟΚ) αριθ. 2377/80 για το τρίτο τρίμηνο του 1994 παρατείνεται ως τις 31 Δεκεμβρίου 1994, κατόπιν αιτήσεως του εν λόγω συναλλασσομένου.
2. Η αίτηση που αναφέρεται στην παράγραφο 1 πρέπει να συνοδεύεται από το πρωτότυπο του αντιστοίχου πιστοποιητικού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 16 Ιουλίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Σεπτεμβρίου 1994.

Labels: 3
18
17
6